Diari Oficial de la Generalitat Valenciana


Sumari del DOGV 7993, del 06-03-2017 (2017/1173)

Notificació de la sentència dictada en el procediment ordinari número 957/2009.
-------------------------------------------------------------------------------

### Dades del document

Número de DOGV
:   7993

Data del DOGV
:   06-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1173


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 957/2009. [2017/1173]  
Procediment ordinari 000957/2009  
De: PL Salvador, SARL, i Banco Español de Crédito, SA, DNI/CIF/NIE Q85583900.  
Procurador: Antonio Martínez Gilabert.  
Contra: Laid El Amri Rahhaoui i Antonia Medina Ruiz DNI/CIF/MJO 6775... p 2300...  
Procuradora: Erundina Torregrosa Grima.  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en aquest procediment ordinari 000957/2009, seguit a instàncies de PL Salvador, SARL, i Banco Español de Crédito, SA, contra Laid El Amri Rahhaoui i Antonia Medina Ruiz, s'ha dictat la sentència que té la part dispositiva com segueix:  
  
«Dispositiva  
Estime en part la demanda principal presentada per la representació processal de l'entitat Banco Español de Crédito, SA, contra Antonia Medina i Laid El Amri El Rahhaoui, i estime en part la demanda de reconvenció presentada per la representació processal de Laid El Amri El Rahhaoui contra l'entitat Banco Español de Crédito, SA, amb els pronunciaments següents:  
1. Declare la nul·litat de la clàusula de mora continguda en el contracte en què es fixa un tipus impositiu del 29 %, i mantinc la validesa del contracte i de la resta de les clàusules.  
2. Condemne els demandats a pagar solidàriament la quantitat de tretze mil set-cents onze euros amb huitanta-quatre cèntims (13.711,84 ?), quantitat que s'haurà d'abonar a l'entitat actora, i es manté el rendiment de l'interés remuneratori pactat fins a fer-ne efectiva la devolució de la suma prestada.  
3. Sense expressa imposició de les costes de la demanda principal i de la demanda de reconvenció.  
Contra aquesta resolució, que es notificarà a les parts, s'hi pot interposar directament un recurs d'apel·lació dins del termini de 20 dies establit en l'article 458 de la Llei d'enjudiciament civil, comptador des de l'endemà que es notifique aquesta resolució.  
Expediu un testimoniatge d'aquesta sentència, la qual es durà a les actuacions que l'han motivada, i l'original quedarà en aquest llibre.  
Aquesta és la meua sentència, definitivament jutjant en aquesta instancia, que pronuncia, mana i firma Jesús Sánchez Ruiz, magistrat jutge del Jutjat de Primera Instància número 1 d'Orihuela.  
Publicació. La sentència anterior ha sigut llegida i publicada pel jutge, mentre celebrava audiència pública en el dia de hui, que és el de la seua data, davant meu, la lletrada de l'Administració de justícia; en done fe.»  
  
I atés que la demandada, Antonia Medina Ruiz, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 4 de gener de 2017.- La secretària judicial: María Llanos Cejudo Podio.